বিক্রি হওয়া এসব রোগীর সিজার অপারেশন থেকে ৩ হাজার এবং পরীক্ষার জন্য ১ হাজার অথবা তদুর্ধ টাকা কমিশন পায় তারা। এখানকার ক্লিনিক ও ডায়গনোস্টিক সেন্টার মালিকদের টিকিট সিস্টেম। পুরনো যন্ত্রপাতি অর্থাৎ রিকন্ডিশন যন্ত্রপাতি দিয়ে চলছে এসব প্রতিষ্ঠানে নামকাওয়াস্তে চিকিৎসা। যন্ত্রপাতি ৮ থেকে ১২ বছরেরও অধিক পুরনো। কখনও হয়না সঠিক যন্ত্র দিয়ে পরীক্ষা। স্বল্প শিক্ষিত অশিক্ষিত নার্স। এসব নার্সের নেই কোন প্রশিক্ষনও। অভিযোগ রয়েছে, ময়মনসিংহ মেডিকেল কলেজ হাসপাতালে রয়েছে এসব ক্লিনিক ও ডায়গনোস্টিক সেন্টার মালিকদের নিয়োজিত দালাল। এখান থেকে তারা কমিশন পায়। এই দালালদের তালিকায় রয়েছে ডাক্তারও। গত বছর র‌্যাবের অভিযানে পিউর ডায়াগনোস্টিক সেন্টারের জরিমানা ও শাহনাজ হাসপাতালের ভেতর কনডম, গাঁজা উদ্ধার করা হয়। ময়মনসিংহে র‌্যাব সদস্যের অভিযান প্রশংসিত হলেও ঘন ঘন অভিযান চালানোর দাবি উঠেছে। অভিযান না থাকার ফলে ময়মনসিংহ শহরে ক্লিনিক ও অবৈধ ডায়াগনোস্টিক সেন্টারের ছড়াছড়ি।